   لاهور (ويب ڊيسڪ) پاڪستان ڪرڪيٽ بورڊ قومي ڪرڪيٽرن کي ملڪ توڙي پرڏيهه فيمليون گڏ رکڻ جي اجازت ڏيڻ جو فيصلو ڪيو آهي. ذريعن موجب هوم سيريز ۾ ڪرڪيٽرن کي فيمليون گڏ رکڻ جي اجازت هوندي، جڏهن ته پرڏيهه ۾ فيمليون گڏ رکڻ جي حوالي سان پي سي بي ميزبان بورڊن سان رابطو ڪندو. ذريعن جو چوڻ آهي ته پي سي بي ڏکين حالتن ۾ رانديگرن لاءِ سولائيون پيدا ڪرڻ چاهي ٿو، ٽيم مئنيجمينٽ ذريعي رانديگرن کي ان حوالي سان پيغام پهچايو ويو آهي. ذريعن موجب نيوزيلينڊ ۾ اسڪواڊ قرنطينه ۾ رهڻ سبب ڏکيائين کي منهن ڏنو، تنهن ڪري اسڪواڊ کي ذهني طور پرسڪون رکڻ لاءِ اهڙي اجازت ڏيڻ جو فيصلو ڪيو ويو آهي. قومي ڪرڪيٽر گهر ڀاتين سان گڏ رهڻ لاءِ سمورن ڪورونا پروٽوڪولز تي عمل جا پابند هوندا.